ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
9 มิ.ย. 2559

สรุปตลาดภาคเช้า
ตลาดภาคเช้าปิดปรับตัวบวกเล็กน้อย ขณะที่ตลาดรอบบ้านสลับบวกสลับลบมีทิศทางไม่ชัดเจน สำหรับกลุ่มที่ปรับตัวเด่นในภาคเช้านำโดยกลุ่มพลังงานที่ปรับตัวบวกตามราคาน้ำมันที่ทะลุแนวต้าน 50 ดอลลาร์/บาร์เรลได้อย่างแข็งแรง ด้านปริมาณการซื้อขายอยู่ในระดับปานกลางที 1.9 หมื่นล้านบาท
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ  ด้วยปัจจัยลบจากการเก็บภาษีที่ดินยังรบกวนบรรยากาศการลงทุนในตลาดไทย อย่างไรก็ดี ด้วยราคาน้ำมันดิบปรับตัวบวกช่วยพยุงให้กลุ่มพลังงาน Out perform ขณะที่ค่าเงินบาทมีแนวโน้มแข็งค่าต่อเนื่อง เราจึงมองการอ่อนตัวของหุ้นกลุ่มท่องเที่ยว และอิเล็กทรอนิกส์ เป็นโอกาสสะสมเพื่อลงทุนในระยะยาว ซึ่งเรายังคงประเมินค่าเงินบาทมีแนวโน้มอ่อนค่า
 
วิเคราะห์ทางเทคนิค
JTS
ราคาปิด 1.45 บาท
แนวรับ 1.42 บาท
แนวต้าน 1.65 บาท
แนว cut loss เมื่อราคาหุ้นใกล้หลุด 1.39 บาท
กราฟ JTS (week) มีสัญญาณซื้อทั้งใน day และ week โดยกราฟ week นั้นเกิด Triple bottom ใน Stoch ซึ่งเป็นสัญญาณซื้อที่ 3 ของรอบใหม่  โดยการฟอร์มตัวของกราฟเป็น W-shape ซึ่งจะทำให้แนวการเด้งตัวมีความเป็นไปได้มากในระยะสัปดาห์  จึงแนะนำซื้อมีแนวต้านที่ทดสอบได้ 1.65 บาท
 
เด็กแนว
RPC  งานนี้ถ้าช้าอาจตกรถไประยองได้นะขอบอก  เพราะว่ากำไรที่จะแจ้งออกมาใน Q2 อาจจะระดับโคตรๆ ของกำไรก็ได้  ผลจากยอดขายปลีกน้ำมันจากปั๊ม PURE ขายได้ดีมาก เพราะราคาน้ำมันอยู่ในระดับไม่สูงมาก ซึ่ง Q1 มียอดขายที่ 540 ล้านบาท แต่ Q2 น่าจะเพิ่มขึ้นไม่น้อยกว่า 20% แค่นั้นยังไม่พอโครงการอสังหาของ SAMCO ที่ บริษัทถืออยู่ 48% และมียอดรอโอนราว 1.8 พันล้านบาท จะเข้า Q2 นี้เต็มๆ เนื่องจากผู้โอนได้มาตรการลดภาษีอสังหา
ซึ่งจะทำให้มีส่วนแบ่งกำไรก้อนโตเข้ามาแบบอั้นไม่อยู่   และสำหรับเรื่องคดีฟ้องร้องกับ PTT ที่คณะอนุญาโตตุลาการตัดสินให้บริษัทชนะได้รับชำระหนี้ไม่น้อยกว่า 1.6 พันล้านบาท นั้นน่าจะได้รับการแบ่งจ่ายในปีนี้ล่ะ  เรียกได้ว่าบริษัทกลับเข้าสู่ความรวยได้อีกครั้งและน่าจะล้างขาดทุนสะสมหมดกันไปซะทีเดียว  ราคาเหมาะสมที่เด็กแนวคิดมาจากกำไรของอสังหา และกำไรจากขายน้ำมันจะอยู่ที่  2.10 บาท มี upside อีกร่วมเท่าตัว  ใครมันแต่รอ  แบบนี้ตกรถแหง๋มๆ
กราฟ  RPC ในระยะสั้นฟอร์มตัวเข้ารูปสามเหลี่ยมที่มีกรอบแนวต้าน 1.15 บาท โดยสัญญาณซื้อใน Stoch สนับสนุนการปรับตัวขึ้นนี้ และมีโอกาสเด้งไปทดสอบยังแนวต้านสำคัญ 1.25 บาทได้  แนะนำซื้อ